Nydalen videregående skole

 25.06.2020

**Velkommen til Nydalen videregående skole**

|  |
| --- |
| Gratulerer med skoleplass! Vi ønsker deg hjertelig velkommen som elev på studiespesialisering (ST) på Nydalen vgs. Dette brevet inneholder viktig informasjon, som vi ber deg lese nøye. **Svar på skjema om fagvalg og idrett.**Alle må svare på et skjema som ligger på Nydalens hjemmeside: <https://nydalen.vgs.no/> Trykk på nyhetssaken *Nye og gamle elever ønskes velkommen til skoleåret 20/21*. Der finner du lenken til svarskjemaet. På skjemaet svarer du på valg av 1P eller 1T, ønske om forsert løp i matte og/eller engelsk og ønske om å benytte deg av toppidrettstilbudet. Mer informasjon om disse valgene følger i dette brevet. Arbeidet med å sette sammen klassene starter tidlig i august, og vi ber derfor om at du fyller ut svarskjema før **mandag 3.august 2020 kl. 1200.** Hvis du ikke har vært elev i Osloskolen på ungdomstrinnet, kan du ha vansker med å levere skjemaet, ta i så fall kontakt med avdelingsleder Trine Kalsæg (se kontaktinfo nederst i brevet). **Oppmøte**Oppmøte første skoledag er mandag 17. august kl.11.00. Møt i amfiet rett innenfor hovedinngangen i 1. etasje. Der blir det informasjon om klassetilhørighet og kontaktlærere. Etter samling i amfiet går elevene sammen med kontaktlærerne til sine klasserom. Det er viktig at du møter til første skoledag for å beholde skoleplassen. **Læremidler**Den første uken din ved Nydalen vil du få utlevert pc og skolebøker. Kontrakter for dette deles ut av kontaktlærer på første skoledag, og disse må undertegnes av foresatte før vi kan levere ut læremidler. Du vil også få mulighet til å leie et skap på skolen. Dette skapet koster 50 kr og må sikres med forsikringsgodkjent hengelås. Vær oppmerksom på at du er økonomisk ansvarlig for alle lærebøkene som er registrert på deg og vi ber deg skrive årskull, navn og klasse på første side i læreboken. Eksempelvis: *19/20 Nora Nordmann, 1STA.* **Møte for foresatte** Dersom situasjonen tillater det, blir første møte for foresatte til elever på Vg1 ST torsdag 27. august. Følg med på skolens hjemmeside for mer informasjon om dette.**Valg av fremmedspråk**Skolen har allerede mottatt informasjon om hvilket fremmedspråk du hadde på ungdomskolen. Vi tilbyr spansk på nivå I og tysk, spansk og fransk på nivå II. Dersom du ikke har valgt fremmedspråk, må du gjøre dette i løpet av de første skoledagene. Dette gjelder også dersom du må gjøre omvalg fordi du har valgt et språk/nivå skolen ikke tilbyr.Du kan velge andre fremmedspråk i stedet for fremmedspråkene som Nydalen vgs. tilbyr. Det tilbys undervisning i mange fremmedspråk på ettermiddagstid på ulike videregående skoler i Oslo. Påmeldingsfrist er i løpet av første skoleuke. For påmelding, ta kontakt med rådgiver Line Gerdrup når du har startet på skolen. **Tilleggsopplysninger fremmedspråk**Elever som ikke har hatt fremmedspråk på ungdomsskolen, må velge fremmedspråk på nivå I og må ha faget i tre år. Skolen anbefaler elever som har hatt fremmedspråk på ungdomsskolen å fortsette med språket på nivå II. Dette språkfaget tas over to år. Elever som har hatt fremmedspråk på ungdomsskolen, kan velge et annet språk på videregående skole. Dette språkfaget blir da på nivå I og tas over to år. Det er ikke mulig å fortsette med fremmedspråket fra ungdomsskolen på nivå I. **Matematikk 1P og 1T**Elevene på Vg1 skal velge om de vil ha matematikk 1P eller 1T. Vi ønsker at du allerede nå gjør et foreløpig valg (se første avsnitt for hvordan du melder inn dette). Du finner mer informasjon om fagene på skolens hjemmeside eller [www.vilbli.no](http://www.vilbli.no). Det endelige valget gjøres innen onsdag 2.september. **Forsert løp**Skolen tilbyr forsert løp i fagene engelsk og matematikk. De som ønsker å følge undervisningen Vg2-fagene matematikk R1 og internasjonal engelsk i Vg1, må gi beskjed til skolen slik at de blir satt i riktig klasse. Det er også mulig for Vg1 elevene å velge matematikk på Vg3 nivå – matematikk R2. Bruk skjemaet nevnt i første avsnitt for å si fra om dette. **Toppidrettstilbud**Nydalen vgs. har i tillegg til studiespesialiserende med toppidrett, også en mulighet for tilrettelegging for elever som satser på toppidrett. Dette er et tilbud der vi samarbeider med flere lokale idrettslag. Idrettslagene har ansvar for treningstilbudet til toppidrettselevene i sine idretter. Hvis du satser på en idrett og ønsker å gå i en klasse med en timeplan som muliggjør tilrettelegging for toppidrett, ber vi deg gi beskjed til skolen. Dette gjelder alle elever selv om de er registrert hos lokale idrettslag. Dette gjøres i skjemaet nevnt i første avsnitt. Dersom skolen ikke har plass til alle som ønsker dette tilbudet, vil elever tilknyttet samarbeidsklubbene bli prioritert. Deretter prioriteres elevene etter nivået de er på i idretten.Det blir et eget foreldremøte for foresatte til elever som har valgt toppidrettstilbudet rett etter det ordinære foreldremøtet torsdag 27. august. Ved spørsmål, ta kontakt med avdelingsleder ST Vg1 Trine Kalsæg:* trine.kalsaeg@ude.oslo.kommune.no,
* Tlf. 902 05 757.

Følg også med på skolens hjemmeside fram mot skolestart for oppdatert informasjon om smittevernregler i skolen i forbindelse med covid-19.Vi gleder oss til å se deg til skolestart!Med vennlig hilsenLinn-Siri Jensen Trine KalsægRektor Avdelingsleder |